hu hu hu hu hu hu hu hu en hu hu de en en it hu hu hu nl en hu hu hu de hu en fr de en en hu ca hu en hu en hu en hu hu en en en en hu hu hu hu hu hu nl en hu hu nb hu en hu hu hu cs hu hu en en hu en en hu hu hu hu en en hu zh en hu hu es hu hu hu hu hu hu hu hu en hu hu hu hu hu hu hu hu hu hu es en hu en en hu en en hu en de it en fr hu en en en pl en sv nl en sk en pt en de en hu en en hu hu en en nb en en en hu hu hu en hu hu en hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu ca hu hu hu hu hu hu hu hu hu hu hu hu hu hu hu hu hu hu pl hu hu hu en hu hu hu hu hu hu hu hu hu hu hu hu hu hu hu hu en hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu fr hu hu en en en hu es en en hu hu hu hu hu pt hu es hu hu en cs de cs hu hu hu hu hu hu hu hu hu en hu hu hu hu hu de en it en en hu hu sk hbs_lat hu hu tr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar arz az ku ru bg ca hbs_lat cy da de es eu fa fi fr lt tl hy id it ja ko lt en ms nl nb pl pt ro ru en sv th tr fy zh zh hu hu hu hu hu hu hu hu hu hu
Az arany iránytű – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. május 8.
Ugrás a navigációhoz Ugrás a kereséshez
Az arany iránytű (The Golden Compass) a New Line Cinema fantasyfilmje, Philip Pullman Az Úr sötét anyagai-könyvtrilógiájának első kötete, az Északi fény (az Amerikai Egyesült Államokban a filmmel azonos címen jelent meg) alapján. A történet egy Lyra nevű kislány kalandjait meséli el a messzi északon, miközben barátját keresi. A projektet 2002 februárjában jelentették be, a különböző fantasy-adaptációk sikerét követően, s a 180 millió dolláros költségvetésű produkció a stúdió legnagyobb vállalkozása fennállása óta, miután az elmúlt év sorozatos kudarcokat hozott a jegypénztáraknál.[2] 2007 októberében a Katolikus Liga a film bojkottjára szólított föl, a forrásanyag vélt anti-katolicista témái okán.
A bemutatóra december 7-én került sor Észak-Amerikában, hazánkba pedig a rákövetkező csütörtökön érkezett az InterCom forgalmazásában.
4.2 Jelentősebb díjak és jelölések
Dakota Blue Richards mint Lyra Belacqua, aki útra kel, hogy megküzdjön a gonosz erőivel és megmentse legjobb barátját. A New Line Cinema 2006 júniusában jelentette be a 12 éves Richards kiválasztását, aki azt követően ment el a nyílt szereplőválogatásra, hogy látta Az arany iránytű egy színpadi változatát.[3] Tízezer kislány közül választották ki, ez az első színészi feladata.[4]
Nicole Kidman mint Marisa Coulter, a film gonosztevője. Kidman volt Philip Pullman ideális jelöltje a szerepre már tíz évvel a film munkálatainak megkezdése előtt,[5] s a kezdeti elutasítás ellenére, melyet azzal indokolt, hogy nem akar negatív figurát játszani, Kidman végül elfogadta a felkérést, miután Pullman személyesen írt neki levelet.[6]
Daniel Craig mint Lord Asriel, Lyra távolságtartó és titokzatos kalandor bácsikája.
Ian McKellen az eredeti hangja Iorek Byrnisonnak, a felpáncélozott jegesmedvének, aki Lyra barátjává és bajtársává lesz. Nonso Anozie színésszel készültek hangrögzítések, azonban már egy kései munkálati fázisban a New Line leváltotta őt McKellenre, mivel egy nagyobb nevet akartak a szerepre.[7] A stúdió produkciós elnöke, Toby Emmerich bevallotta, „sosem gondoltam Anozie-re mint Iorek hangadójára,” s bár kezdetben megbízott Weitz a szereposztást illető döntéseiben, „sosem tudtam szabadulni a gondolattól, hogy ennek a fickónak a hangja nem az igazi.” A váltás nem volt Weitz ínyére, de később azt mondta, „ha bárkit lecserélnek a filmedben, boldogsággal tölthet el, ha Ian McKellen az új illető.”[3]
Ian McShane szólaltatja meg Ragnar Sturlussont, a páncélos medvekirályt. Ragnar neve a könyvben Iofur Raknison, azonban a filmkészítők változtatást eszközöltek, hogy elkerüljék az összekeverés lehetőségét Iorekkel.[8]
Sam Elliott mint Lee Scoresby, egy aeronauta, aki Lyra segítségére lesz.
Eva Green mint Serafina Pekkala, a boszorkányok egy királynője.
Freddie Highmore szolgáltatja a hangját Pantalaimonnak, Lyra daimónjának.
Ben Walker mint Roger Parslow, Lyra legjobb barátja, akit elrabolnak és északra visznek.
Claire Higgins mint Ma Costa, a Lyrát segítő gyiptus-család tagja.
Jim Carter mint John Faa, a gyiptusok királya.
Tom Courtenay mint Farder Coram, John Faa tanácsosa.
Kathy Bates kölcsönzi a hangját Hesternek, Lee Scoresby daimónjának.
Kristin Scott Thomas hallható Stelmariaként, aki Lord Asriel daimónja.
Jack Shepherd mint a Jordan kollégium vezetője.
Simon McBurney mint Fra Pavel, a kollégium tiszteletese.
Magda Szubanski mint Mrs. Lonsdale, a kollégium dadusa.
Christopher Lee mint a Magisztérium első főkancellárja. Lee-t szintén a New Line választotta, s nem Chris Weitz.[3]
Derek Jacobi mint a magisztériumi megbízott.
A kiadást megelőző időszakban a regénysorozat The Golden Compasses (Az arany iránytűk) címen volt ismert. A Compasses szó egy körzőre utalt (az iránytű és körző megegyezik az angol nyelvben), semmint a tájolóra. Pullman ezután a Northern Lights (Északi fények) címnél állapodott meg az első kötet számára, s a trilógiára továbbra is The Golden Compassesként utalt.[9]
Az Amerikai Egyesült Államokban az első kötet feletti publikálási megbeszélések során a kiadó, az Alfred A. Knopf., Inc. The Golden Compass-nek (Az arany iránytű) nevezte a könyvet (figyelmen kívül hagyva a többes számot), lévén úgy hitték, a címbeli tárgy Lyra aletiométerére vonatkozik, mivel az emlékeztet egy iránytűre. Ezalatt az Egyesült Királyságban Pullman lecserélte a The Golden Compasses trilógia-címet His Dark Materialsra (ami a magyar keresztségben Az Úr sötét anyagai címet kapta, és amit a szerző az Elveszett Paradicsomból kölcsönzött). Azonban Pullman szerint a kiadó ragaszkodott a The Golden Compasshoz, így az USA-ban megjelent változat megmaradt ennél a címnél, nem változtatták Northern Lights-ra, amit az Egyesült Királyságban használtak végül.[9]
Mivel tehát a könyvet The Golden Compassként ismerték az USA-ban és Kanadában, a New Line Cinema e cím mellett döntött a filmadaptáció számára.
2002. február 11-én, a New Line A gyűrűk ura: A gyűrű szövetsége című filmjének sikerét követően a stúdió megvásárolta Philip Pullman Az Úr sötét anyagai-trilógiájának jogait. Brett Ratner és Sam Mendes rendezők érdeklődésüket fejezték ki a projekt iránt, 2003 júliusában pedig felkérték Tom Stoppardot a forgatókönyv megírására.[4]
Egy évvel később Chris Weitz került a rendezői székbe, miután minden előzmény nélkül felkereste a stúdiót egy 40 oldalas vázlattal.[10] A cég visszautasította Stoppard szkriptjét, s az adaptálást is Weitzre bízták, aki Stoppard rajongójának vallotta magát, így úgy döntött, nem olvassa el elődje írását, nehogy „szándékán kívül elorozzon tőle elemeket.”[11] A könyv elkészülte után, Weitz a Barry Lyndont és a Csillagok háborúját nevezte meg a film stílusbeli ihletőjeként.[4] 2004-ben Peter Jackson meghívta őt a King Kong forgatására, hogy információt gyűjthessen arról, hogyan is zajlik egy blockbuster rendezése, s hogy tanácsokat kapjon a New Line Cinemával való üzletkötéssel kapcsolatban, lévén Jackson nekik készítette A gyűrűk ura-filmtrilógiát. Egy későbbi interjút követően, melyben Weitz azt mondta, a regény a szervezett vallás elleni támadásait mérsékelni kell a filmben, egyes rajongók kritikával illették őt,[3] s 2004. december 15-én a direktor bejelentette visszalépését rendezői posztjáról, amit az epikus alkotás hatalmas technikai kihívásaival indokolt.[4] Később azt is megjegyezte, hogy elképzelte a könyv rajongói és ellenzői, illetve az egy újabb A gyűrűk urát remélő stúdió által rá gyakorolt nyomás lehetőségét.[3]
2005. augusztus 9-én bejelentették, hogy Anand Tucker brit rendező váltja Weitzt. Tucker úgy vélte, a film témája Lyra „családkeresése”,[4] s Pullman egyet értett vele: „Rengeteg nagyon jó ötlete van, s nem tántorítják el a technikai nehézségek sem. De a legjobb dolog a történet iránt érdeklődők szempontjából, hogy tudatában van annak, hogy ez nem a számítógépes grafikáról szól; nem fantasztikus kalandokról csodálatos világokban; hanem Lyráról.”[12] Tucker azonban 2006. május 8-án otthagyta a produkciót, a New Line-nal való kreatív különbségekre hivatkozva, s Weitz visszatért helyére.[4] Úgy nyilatkozott, „Egyszerre vagyok a film első és harmadik rendezője… De sokat fejlődtem a köztes időben.”[13] Deborah Forte producer szerint Tucker a New Line elképzeléseihez mérten kisebb, kevésbé izgalmas filmet akart készíteni. A vállalat produkciós elnöke, Toby Emmerich azt fűzte Weitz visszatéréséhez, hogy „Azt hiszen, Chris ráébredt, hogy ha nem jön vissza és lép a tettek mezejére, a film talán el sem készül…Nem volt semmilyen B tervünk akkor.”[10] Weitz azután döntött úgy, hogy újra elkötelezi magát Az arany iránytű mellett, hogy levelet kapott Pullmantól, melyben arra kéri őt, fontolja meg a dolgot. Távozása óta tervrajzok, díszlettervek és vizuális effekt-tervek is készültek, s bár Weitz bevallotta, félelmbe továbbra sem tűnt el, feladata hirtelen megvalósíthatónak tűnt.[3]
2007. október 9-én Weitz elárulta, hogy a kötet utolsó három fejezete A titokzatos kés filmváltozatában kap majd szerepet, hogy „a legígéretesebb konklúziót kaphassa az első film és a lehető legjobb kezdést a második.”[14] Pullman nyilvánosan támogatta ezen változtatásokat, mondván „minden filmben kellenek változtatások a könyv eredeti történetéhez képest – nem a kicsengésen kell módosítani, de passzolnia kell a film dimenzióihoz és közegéhez.”[15]
A forgatás 2006. szeptember 4-én vette kezdetét az angliai Shepperton Studiosban,[3] s további jeleneteket rögzítettek Svájcban és Norvégiában.[10] Londonban, Greenwichben az Old Royal Naval College-ot hasznosította a stáb helyszínként,[16] majd az oxfordi Radcliffe Square-en forgott a kamera. Éjszakai felvételek a The Queen's College-ben és a Queen's Lane-en készültek, szintén Oxfordban.
Dennis Gassner produkciós dizájner úgy nyilatkozott munkájáról: „Az egész a fordításról szól – fordítás olyasvalamiről, amit megértesz, egy más nyelvre. Úgyhogy ez egy újfajta aláírás, egy másik világba tekintünk, ami ismerősnek tűnik, mégis egyedi. Használok erre egy kifejezést – a „cludging”-ot. Fogok egy elemet, ami egy másikkal kombinálva valami újat alkot. Ez egyfajta hibrid avagy fúzió, s ez az, amiről ez a film szól egy tervező szemszögéből. Egyesíteni kell az ötleteket és az elképzeléseket az elméleti és fizikai környezettel.”[17]
A Rhythm and Hues Studios alkotta meg a fő daimónokat, a Framestore CFC pedig a medvéket.[18] A brit Cinesite feladata volt a másodvonalbeli daimónok megjelenítése.[19]
A film zeneszerzője Alexandre Desplat, a végefőcím alatt hallható „Lyra” című dalt pedig Kate Bush énekli.[20]
A film vegyes kritikákat kapott; a Rotten Tomatoes oldalán a pozitív visszajelzések száma 40%-ot mutat.[21] Roger Ebert és Richard Roeper, a Chicago Sun-Times újságírói, illetve Kenneth Turan, a Los Angeles Times munkatársa azonban kedvező véleménnyel szolgált.[22]
A rendkívül költséges film 2007. december 7-én került az észak-amerikai mozikba, egyedüli bemutatóként.[23] Nyitóhétvégéjén 25,8 millió dollárt hozott,[1] ami elmarad a prognosztizált, a büdzsé fényében egyébként is alacsony 30-40 milliótól.[24] A decemberi fantasyk közül ez az eredmény a 2006-os, százmilliót felemésztő[25] Eragonhoz áll legközelebb, amely 23,2 millió dollárt keresett első három napján,[25] s messze elmarad a 2005-ben bemutatott, Az arany iránytűéhez hasonló összegből készült[26] Narnia krónikái: Az oroszlán, a boszorkány és a ruhásszekrény 65,6 milliójától.[26] A csalódást keltő szereplést többnyire az általában közepes kritikáknak és a Katolikus Liga ellenkampányának tulajdonítják.[24]
A világ többi részén mindazonáltal 51 millió dollárnak megfelelő jegybevételt ért el a film 27 országból első hétvégéje folyamán,[27] amit 2008 tavaszára 280 millióra növelt.
Jelentősebb díjak és jelölések[szerkesztés]
Dennis Gassner és Anna Pinnock
Michael L. Fink, Ben Morris, Bill Westenhofer és Trevor Wood
Michael L. Fink, Ben Morris, Bill Westenhofer és Trevor Wood
A film további 2 díjat nyert el különböző kritikusi és szakmai szervezetektől.[28]
A regények több kulcstémája, így a szervezett vallás elutasítása és a fikcionalizált katolikus egyház visszaélése a hatalmával kisebb mértékben jelennek meg a filmben. Weitz elmondta, „a könyvekben a Magisztérium a katolikus egyháznak felel meg, ami messze eltért már gyökereitől”, de a filmben megjelenített szervezet nem fog pontosan megegyezni Pullman eredeti ábrázolásával. Ehelyett, a Magisztérium minden dogmatikus szervezet képviselője.[29] A rendező azt is hozzátette, a New Line Cinema félt attól, hogy a történet vallásellenes motívumai miatt a film nem lenne életképes anyagilag az Egyesült Államokban, így a vallásra és Istenre közvetlenül nem utalnak benne. Biztosítékként a rajongóknak Weitz elmondta, a vallás eufemisztikus értelemben jelenik meg, azonban a döntést ennek ellenére is támadták egyes rajongók,[30] cenzúraellenes csoportok és a National Secular Society, azaz az Világiak Országos Társasága (melynek Pullman tiszteletbeli tagja), akik szerint „a szívétől fosztják meg, elveszik a lényegét, kasztrálják”,[31] „ez része egy régre visszanyúló problémának a szólásszabadsággal kapcsolatban.” A változtatások a regényhez képest már Tom Stoppard visszadobott forgatókönyve óta jelen voltak,[10] s maga Pullman szerint a film hű könyvéhez.[29]
2007. október 7-én a Katolikus Liga a film bojkottjára szólított fel.[32] A Liga elnöke, William A. Donohue elmondta, hogy általában nem a filmet kifogásolja, ám attól még, hogy abban a vallálos elemek kisebb szerephez jutnak, bátorítani fogja a gyerekeket a regények elolvasására, ami a „befeketíti a kereszténységet” és a „gyerekeknek ateizmust” hirdet.[33] A szerzőtől, Pullmantól idézett, mikor azt mondta, „a keresztény hit alapjait próbálja meg aláásni.”[34] A Liga reméli, hogy „a film [nem talál] sikerre a jegypénztáraknál és [Pullman] könyvei kevés vásárlót vonzanak majd.”[35] Más evangelikus csoportok, úgymint a Keresztény Film- és Televíziós Bizottság, megvárja a film bemutatóját, s a látottak alapján dönt a lépések felől,[36] akárcsak a római katolikus egyház Britanniában,[37] míg a Katolikus Hírszolgálat a bojkott helyett figyelembe ajánlja, hogy a katolikus szülőknek ez megfelelő alkalom „a bonyolultabb bölcseleti kérdések átbeszélésére” gyermekeikkel.[38]
Pullman azóta úgy nyilatkozott, hogy a könyveknek nincs vallási tárgya, Donohue bojkottjáról pedig úgy vélekedik, „Miért nem bízzuk az olvasókra? Miért nem bízzuk a mozinézőkre? Jaj, a fejemet rázom szomorúságomban, hogy ilyen hülyék szabadon mászkálnak a világban.”[37] Egy 2007. november 28-i beszélgetésben Donohue-val a CBS Early Showjában, Ellen Johnson, az Amerikai Ateisták elnöke azt mondta, hogy a film az ateizmus hirdetése helyett inkább bátorítja a gyerekeket a fennhatóság megkérdőjelezésére, s tanulni is tudnának a dologból.[39] A rendező szerint Az Úr sötét anyagai „nem ateista munka, hanem rendkívül spirituális és tisztelettudó írás”,[30] s Nicole Kidman is megvédte döntését, miszerint szerepet vállalt a filmben, mondván, „A katolikus egyház lényegem egy része. Nem tudnék dolgozni ezen a filmben, ha azt gondolnám, hogy teljesen anti-katolicista.”[13]
Néhány kommentátor jelezte, hogy véleményük szerint mindkét oldal kritizálása végül jelentéktelennek bizonyul majd, és a negatív publicitás nagy löketet ad a film bevételeinek.[37][40][41]
A New Line Cinema megbízta Hossein Amini forgatókönyvírót a trilógia második kötete, A titokzatos kés adaptálásával, melyet előreláthatólag 2009 végén mutattak volna be; ezt követte volna a harmadik fejezet, A borostyán látcső. Toby Emmerich, a New Line elnöke ugyanakkor Az arany iránytű anyagi sikerétől tette függővé a második és harmadik rész elkészültét.[42]
2008. március 13-án, a nagy sikerű japán bemutatót követően egy a Variety által közölt interjúban Deborah Forte, a film producere optimistán nyilatkozott a folytatás lehetőségéről.[43]
↑ a b c d Az arany iránytű Box Office Mojo
↑ A maga útját járó mogul - Nagy változások Shaye New Line-jánál Variety
↑ a b c d e f g Egy rendező sötét anyagokkal néz szembe Newsweek
↑ a b c d e f „Dark Material”, Empire, 2006-09-29, 56-7. oldal
↑ Látogatás a forgatáson: Az arany iránytű Cinematical
↑ Kidman visszautasítja Pullman gonosz szerepét contactmusic.com
↑ Kristin Scott Thomas Az arany iránytűben Archiválva 2011. augusztus 28-i dátummal a Wayback Machine-ben Empire
↑ Iorek hangja: Ian McShane Bridge To The Stars
↑ a b Gyakran ismételt kérdések Bridge To The Stars
↑ a b c d A kozmosz (és a stúdió) sorsa egy hajszálon függ The New York Times
↑ „Pretender to the Throne”, Empire, 2007 decemberi szám, 122-130. oldal
↑ A film Archiválva 2007. április 3-i dátummal a Wayback Machine-ben philippullman.com
↑ a b Az arany iránytű-kritika Archiválva 2007. december 21-i dátummal a Wayback Machine-ben Entertainment Weekly
↑ Chris Weitz üzenete Az Úr sötét anyagai rajongóihoz Archiválva 2007. október 11-i dátummal a Wayback Machine-ben hisdarkmaterials.org
↑ Philip Pullman üzenete Az Úr sötét anyagai rajongóihoz Archiválva 2007. október 11-i dátummal a Wayback Machine-ben hisdarkmaterials.org
↑ Old Royal Naval College Archiválva 2007. december 9-i dátummal a Wayback Machine-ben Film London
↑ Az arany iránytű - Produkciós jegyzetek moviepublicity.com
↑ Animátorok a filmről Bridge To The Starts
↑ A Cinesite készíti Az Úr sötét anyagait Archiválva 2007. december 13-i dátummal a Wayback Machine-ben HisDarkMaterials.org
↑ Kate Bush írja a Lyra című dalt Bridge To The Stars
↑ Az arany iránytű Rotten Tomatoes
↑ Az arany iránytű - top kritikusok Rotten Tomatoes
↑ Bemutatónaptár Box Office Mojo
↑ a b Movie/TV News - Studio Briefing Archiválva 2007. december 13-i dátummal a Wayback Machine-ben IMDb
↑ a b Eragon Box Office Mojo
↑ a b Narnia krónikái: Az oroszlán, a boszorkány és a ruhásszekrény Box Office Mojo
↑ Tengerentúli hétvégi box office Archiválva 2015. szeptember 21-i dátummal a Wayback Machine-ben Box Office Mojo
↑ Az arany iránytű - Díjak IMDb
↑ a b A Philip Pullman-film leveti vallásos témáit Archiválva 2008. április 19-i dátummal a Wayback Machine-ben telegraph.co.uk
↑ a b Chris Weitz-interjú Bridge To The Stars
↑ A vallásos tömörülés Pullman eposza ellen observer.guardian.co.uk
↑ A film ateizmust hirdet gyerekeknek; a protestálás megindult Archiválva 2007. október 11-i dátummal a Wayback Machine-ben Catholic League
↑ Egyes katolikus vezetőket kiborítja a Nicole Kidman-film Archiválva 2007. november 9-i dátummal a Wayback Machine-ben foxnews.com
↑ Az arany iránytű magyarázkodó szóvivői Archiválva 2007. november 28-i dátummal a Wayback Machine-ben Catholic League
↑ A Katolikus Liga elítéli Az arany iránytűt Archiválva 2007. október 17-i dátummal a Wayback Machine-ben M&C Movies
↑ Keresztély csoportok szerint ateista lopakodókampány áll Az arany iránytű mögött Archiválva 2012. november 19-i dátummal a Wayback Machine-ben foxnews.com
↑ a b c Philip Pullman: A katolikus bojkottálók 'hülyék' Times Online
↑ Az arany iránytű Archiválva 2007. december 2-i dátummal a Wayback Machine-ben Catholic News Service
↑ Anti-katolicista-e Az arany iránytű? Archiválva 2011. június 4-i dátummal a Wayback Machine-ben CBS News - The Early Show
↑ Túl keresztényellenes, vagy nem elég keresztényellenes Az arany iránytű? New York Entertainment
↑ Az arany iránytű kihúzza a gyufát a Katolikus Ligánál Archiválva 2008. október 11-i dátummal a Wayback Machine-ben baltimoresun.com
↑ A New Line forgatókönyvírót szerződtet Variety
↑ Az iránytű külföldre mutat Variety
Az arany iránytű a PORT.hu-n (magyarul)
Az arany iránytű az Internet Movie Database-ben (angolul)
Az arany iránytű a Rotten Tomatoeson (angolul)
Az arany iránytű a Box Office Mojón (angolul)
„Kis karácsonyi kultúrharc” – A Metazin beszámolója a film körüli kultúrvitáról
Brian Sibley: Az arany iránytű. Hivatalos filmkönyv; ford. Bakonyi Berta; Alexandra, Pécs, 2007
Sablon:Az Úr sötét anyagai
Philip Pullman: Az Úr sötét anyagai
Az Úr sötét anyagai
A titokzatos kés (1997)
A borostyán látcső (2000)
La ​Belle Sauvage (2017)
A Titkos Birodalom (2019)
Once Upon a Time in the North (2008)
Az arany iránytű (film, 2007)
The Golden Compass (videójáték, 2007)
Az Úr sötét anyagai (televíziós sorozat, 2019)
Az arany iránytű (2007)
Alkonyat – Újhold (2009)
A végső hadművelet (2018)
Z, a hangya (1998)
Bölcsek kövére 2. – A Klump család (2000)
Zsivány Egyes – Egy Star Wars-történet (2016)
Filmművészetportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Az_arany_iránytű&oldid=24912921”
Az Úr sötét anyagai
Fotó nélküli sablont tartalmazó filmek
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. május 8., 14:50
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.